મુલાયમસિંહે પોતાના ભાષણ દરમિયાન કહ્યુ હતુ કે હું શિવપાલ અને અમરસિંહ વિરુદ્ધ એક પણ શબ્દ સાંભળી શકીશ નહિ. અમરસિંહ મારો ભાઇ છે, તેમના બધા ગુના માફ. પક્ષને બહુ મહેનતથી ઉભો કર્યો છે. તેમણે અખિલેશને કહ્યુ હતુ કે હૅલીકૉપટર તમારા બાપાનુ નથી, જનતાના પૈસાનું છે. અનુશાસનમાં રહેવુ પડશે. તેમણે વધુમાં જણાવ્યુ હતુ કે અખિલેશ સરકાર ચલાવશે અને શિવપાલ પક્ષ ચલાવશે. સમાજવાદી પક્ષ તૂટી નહિ શકે. શિવપાલે મારા અને પક્ષ માટે જે કામ કર્યુ છે તે હું ક્યારેય ભૂલી નહિ શકુ. રાજકારણમાં ત્યાગ અને સેવા કરવી પડે છે. પોતાની છબી બહુ જ સાચવીને બનાવવી પડે છે. મુખ્તાર અનસારીનો પરિવાર ઇમાનદાર પરિવાર છે. અખિલેશ, તમે હવામાં ઉડી રહ્યા છો. એવુ ન સમજો કે યુવાનો મારી સાથે નથી, એક ઇશારે મારી પડખે આવી જશે. હું પીએમ બની શકતો હતો પરંતુ મે સમાધાન ના કર્યુ. ઘણા નેતાઓએ ચાપલૂસીને જ ધંધો બનાવી લીધો છે. હજુ હું કમજોર નથી થયો. એમ ના વિચારો કે યુવાનો મારી સાથે નથી. અમે બહુ મહેનતથી પક્ષ બનાવ્યો છે. જે લોકો ઉછળી રહ્યા છે તે એક લાકડી પણ નહિ ખઇ શકે. પક્ષમાં ચાલી રહેલ ઝઘડાથી હું દુખી છુ. આવા કંકાસથી દૂર રહો.